**Postup a náležitosti pre uplatnenie jednorazovej finančnej výpomoci podľa § 28a zákona Národnej rady Slovenskej republiky č. 42/1994 Z. z. o civilnej ochrane obyvateľstva**

**1. Fyzická osoba**

Jednorazovú finančnú výpomoc (ďalej len „výpomoc“) **možno**poskytnúť fyzickej osobe, ak v dôsledku mimoriadnej udalosti došlo k poškodeniu alebo zničeniu rodinného domu, bytu alebo iného obydlia vrátane jeho zariadenia (ďalej len „obydlie“), **ktoré užívala v čase vzniku mimoriadnej udalosti**, **počas vyhlásenej mimoriadnej situácie.**

**Fyzická osoba** (žiadateľ) **predloží obci**, na ktorej území sa obydlie nachádza **písomnú žiadosť spoločne s prílohou do 30 dní od odvolania mimoriadnej situácie, podľa vzoru v prílohe**.

**2. Obec**

**Obec na základe žiadosti od žiadateľa posúdi v súčinnosti s:**

1. okresným úradom rozsah poškodenia obydlia žiadateľa,
2. úradom práce, sociálnych vecí a rodiny sociálnu situáciu žiadateľa.

**Sociálna situácia žiadateľa sa posudzuje podľa toho, či žiadateľ je:**

1. v hmotnej núdzi a poberá dávku v hmotnej núdzi a príspevky k dávke v hmotnej núdzi,
2. osoba s ťažkým zdravotným postihnutím,
3. osamelý rodič, ktorý sa stará o nezaopatrené dieťa,
4. osoba, ktorá dovŕšila vek potrebný na nárok na starobný dôchodok.

**PRE POSKYTNUTIE VÝPOMOCI ŽIADATEĽOVI JE POTREBNÉ, ABY TÁTO SPĹŇALA ASPOŇ JEDNU Z UVEDENÝCH PODMIENOK SOCIÁLNEJ SITUÁCIE ŽIADATEĽA.**

**Obec predloží zoznam žiadostí príslušnému okresnému úradu, podľa vzoru uvedeného v tabuľke č. 1. Zoznam obsahuje najmä:**

1. meno, priezvisko a adresu trvalého pobytu žiadateľa,
2. popis rozsahu poškodenia obydlia žiadateľa,
3. popis sociálnej situácie žiadateľa.

**Obec zverejní** na úradnej tabuli a na webovom sídle, ak ho má zriadené, na účel informovania verejnosti **zoznam osôb s údajmi (meno, priezvisko a adresa trvalého pobytu), ktorým bola poskytnutá výpomoc.**

**Tab. č. 1**

|  |  |  |  |  |  |
| --- | --- | --- | --- | --- | --- |
| **P. č.** | **Obec** | **Meno a priezvisko poškodeného** | **Adresa trvalého pobytu** | **Rozsah poškodenia v eur.**(odhadovaný) | **Popis sociálnej situácie žiadateľa** |
| **obydlie** | **zariadenie obydlia** |
| 1. | Dolná Ves | Igor Novák | Horná ul. č. 5, 960 01 Dolná Ves | 200,00 | 400,00 | § 28a písm. c) |
| 2. |  |  |  |  |  |  |
|  |  |  |  |  |  |  |
|  |  |  |  |  |  |  |

**3. Okresný úrad**

Okresný úrad**overí rozsah poškodenia a vypracuje zoznam žiadostí podľa tabuľky č. 2, na základe podkladov predložených od obcí v jeho územnom obvode**,**ktorý predloží spoločne so svojím stanoviskom sekcii krízového riadenia Ministerstva vnútra Slovenskej republiky (Drieňová 22, Bratislava).**

**Tab. č. 2**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Obec** | **Meno a priezvisko poškodeného** | **Adresa trvalého pobytu** | **Rozsah poškodenia v eur.**(odhadovaný) | **Popis sociálnej situácie žiadateľa** | **Uznané po overení** |
| **obydlie** | **zariadenie obydlia** |
| 1. | Dolná Ves | Igor Novák | Horná ul. č. 5, 960 01 Dolná Ves | 200,00 | 400,00 | § 28a písm. c) | **300,00** |
| 2. |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**4. Ministerstvo vnútra Slovenskej republiky**

Ministerstva vnútra **Slovenskej republiky prostredníctvom sekcie krízového riadenia vypracuje návrh na poskytnutie výpomoci, ktorý predloží na schválenie vláde Slovenskej republiky.**

**Všeobecné informácie:**

* na poskytnutie výpomoci nie je právny nárok,
* výpomoc je nenávratná a poskytuje sa zo štátneho rozpočtu,
* výpomoc vypláca obec z finančných prostriedkov vyčlenených vládou Slovenskej republiky z rozpočtovej rezervy vlády prostredníctvom rozpočtovej kapitoly Ministerstva vnútra Slovenskej republiky.

**Právne normy, vykonávacie predpisy, interné predpisy používané pri riešení problematiky v oblasti záchranných prác:**

1. Ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu
2. Zákon Národnej rady Slovenskej republiky č. 42/1994 Z. z. o civilnej ochrane obyvateľstva
3. Zákon Slovenskej republiky č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov
4. Pokyn generálnej riaditeľky sekcie integrovaného záchranného systému a civilnej ochrany Ministerstva vnútra Slovenskej republiky o uplatňovaní náhrady skutočných výdavkov na civilnú ochranu obyvateľstva z prostriedkov štátneho rozpočtu prostredníctvom rozpočtovej kapitoly Ministerstva vnútra Slovenskej republiky (uverejnené v čiastke 5/XXVI/5 operatívnych pokynov pre OÚ, č. p. IZCO-48-44/2012 zo 17. decembra 2012)

Adresa obce/mesta

*(uvedie sa obec/mesto na ktorej území sa obydlie nachádza)*

Vec:

**Žiadosť o jednorazovú finančnú výpomoc.**

Dolu podpísaný (*titul, meno, priezvisko)*bytom, *(presná adresa trvalého pobytu)* týmto žiadam o poskytnutie jednorazovej finančnej výpomoci v zmysle § 28a zákona Národnej rady Slovenskej republiky č. 42/1994 Z. z.  o civilnej ochrane obyvateľstva, vzhľadom na skutočnosť, že v dôsledku mimoriadnej udalosti – *(uviesť konkrétne o akú mimoriadnu udalosť v danom prípade išlo – napr. veternej smršte, povodne a pod.)* zo dňa *(dátum)*, došlo k poškodeniu (alebo zničeniu) rodinného domu/bytu/iného obydlia vrátane jeho zariadenia, ktoré som užíval v čase vzniku mimoriadnej udalosti.

Rozsah poškodenia rodinného domu/bytu/iného obydlia a poškodenia zariadenia: *(uviesť stručný opis poškodenia)*

Odhadovaná výška poškodenia rodinného domu/bytu/iného obydlia: *(uviesť odhadovanú sumu v EUR)*

Odhadovaná výška poškodenia zariadenia: *(uviesť odhadovanú sumu v EUR)*

Zároveň týmto potvrdzujem, že spĺňam podľa § 28a ods. 4 zákona Národnej rady Slovenskej republiky č. 42/1994 Z. z.  o civilnej ochrane obyvateľstva podmienku pre poskytnutie jednorazovej finančnej výpomoci a som:

* 1. osoba v hmotnej núdzi a poberám dávku v hmotnej núdzi a príspevky k dávke v hmotnej núdzi,
	2. osoba s ťažkým zdravotným postihnutím,
	3. osamelý rodič, ktorý sa stará o nezaopatrené dieťa,
	4. osoba, ktorá dovŕšila vek potrebný na nárok na starobný dôchodok.

*(žiadateľ označí podmienku, ktorú spĺňa)*

Mimoriadna situácia bola vyhlásená *(dátum a čas vyhlásenia)* a odvolaná *(dátum a čas odvolania).*

 *(podpis žiadateľa)*

*(žiadateľ k žiadosti priloží uvedené prílohy)*

Prílohy:

1. Fotodokumentácia poškodenia obydlia a zariadenia mimoriadnou udalosťou
2. Výpis z listu vlastníctva
3. Kópia listu vlastníctva, kópia nájomnej zmluvy, (*alebo iný doklad, ktorým sa preukazuje užívacie právo k obydliu)*

*Upozornenie: Žiadosť spolu s prílohami sa predkladá obci, na ktorej území sa obydlie nachádza, do 30 dní od odvolania mimoriadnej situácie.*